Didžioji upė (Misūris)
Didžioji upė (angl. Grand River, lak. Čhaŋšúška Wakpá) – upė Jungtinių Amerikos Valstijų šiaurėje, Pietų Dakotos šiaurės vakaruose; Misūrio dešinysis intakas. Prasideda šiaurine ir pietine atšakomis Didžiosios upės nacionalinėse laukymėse. Teka į rytus pro Stačiosios Uolos indėnų rezervaciją. Įteka į Misūrį (Ovahio ežerą), 16 km į šiaurės vakarus nuo Mobridžo. Paskutinieji 25 km užlieti Ovahio patvankos. XIX a. Didžiosios upės pakrantėse gyveno indėnai lakotai. Netoli jos gimė, o vėliau buvo nužudytas žymus lakotų vadas Sėdintis Jautis.